5. ΒΑΣΙΛΙΚΟΝ ΔΙΑΤΑΓΜΑ της 24 Δεκ. 1937/5 Ιαν. 1938 Περί του τρόπου λειτουργίας του Σταθμού  Δοκιμών Γεωργικών Μηχανών και της έδρας τούτου. Έχοντες υπόψη τα άρθρ. 3 και 5 του Α.Ν. 815/1937 «περί ρυθμίσεως ζητημάτων αφορώντων τα γεωργικά μηχανήματα και εργαλεία» ως και την υπ’ αριθ. 777 γνωμοδότησιν του Συμβουλίου Επικρατείας, προτάσει του ημετέρου επί της Γεωργίας Υπουργού, απεφασίσαμεν και διατάσσομεν. Άρθρ.1.-Έδρα του δια του άρθρ. 3 Α.Ν. 815/37 συσταθέντος Σταθμού δοκιμών Γεωργικών μηχανών ορίζονται αι Αθήναι. Προς επίτευξιν των σκοπών της συστάσεως του Σταθμού δύνανται να χορηγηθώσιν ανάλογοι εκτάσεις και κτίρια της καταργηθείσης Ανωτ. Γεωπονικής Σχολής Αθηνών. Άρθρ.2.-Δια της συστάσεως του εν λόγω Σταθμού σκοπούνται κυρίως: 1.Η μελέτη και εκτέλεσις δοκιμών επί των διαφόρων Γεωργικών μηχανημάτων και εργαλείων προελεύσεως εξωτερικού προς τον σκοπόν του καθορισμού των δυνατοτήτων χρησιμοποιήσεως αυτών υπό τας Ελληνικάς συνθήκας. 2.Η μελέτη και εκτέλεσις δοκιμών επί των διαφόρων γεωργικών μηχανημάτων και εργαλείων εγχωρίου βιομηχανίας, προς τον σκοπόν της καταδείξεως των προτερημάτων ή και μειονεκτημάτων αυτών και της καλλιτέρας αυτών προσαρμογής εις τας τοπικάς συνθήκας. 3.Η υπόδειξις ληπτέων μέτρων σκοπούντων την αρτιωτέραν εμφάνισιν, κατασκευήν και λειτουργίαν Γεωργικών μηχανημάτων και εργαλείων κατασκευαζομένων υπό της εγχωρίου βιομηχανίας. 4.Ο τεχνικός έλεγχος επί της κατασκευής των εν τω εσωτερικώ κατασκευαζομένων γεωργικών μηχανημάτων και εργαλείων προς τον σκοπόν της διαπιστώσεως του συμφώνου των κατασκευών και των δια ταύτας χρησιμοποιηθέντων υλικών προς τους εκάστοτε ισχύοντας κανονισμούς τους εκδιδομένους υπό του Υπουργείου Γεωργίας. 5.Η γνωμάτευσις επί ζητημάτων τεχνικής φύσεως εμφανιζομένων κατά την εκμετάλλευσιν των γεωργικών μηχανών. Άρθρ.3.-Ο Σταθμός ενεργεί επί τη βάσει ετησίου προγράμματος εγκρινομένου υπό του Υπουργείου Γεωργίας ή κατόπιν ειδικών εντολών αυτού ή τη αιτήσει των ενδιαφερομένων γεωργοκτηματιών, αντιπροσώπων εργοστασίων ή και ιδιοκτητών γεωργικών μηχανών. Άρθρ.4.-Αι βάσει του κατά το προηγούμενον άρθρον ετησίου γενικού προγράμματος εργασίαι του Σταθμού εκτελούνται δια των τεχνικών αυτού μέσων και του τεχνικού αυτού προσωπικού (Διευθυ ντού, Υποδιευθυντού, επιμελητών τεχνιτών) δυναμένου να χρησιμοποιήται επικουρικώς και του τεχνικού προσωπικού ως και των τεχνικών μέσων των υπηρεσιών Μηχανικής Καλλιεργείας, ως και των ειδικών υπαλλήλων της Κεντρικής Υπηρεσίας, βάσει σχετικών γενικών ή ειδικών εντολών του Υπουργείου Γεωργίας. Δια την εκπλήρωσιν του προορισμού του Σταθμού δια τας εκτός της έδρας της περιφερείας όπου δεν εδρεύουν υπηρεσίαι Μηχανικής Καλλιεργείας, δύναται να χρησιμοποιηθή και το προσωπικόν περιφερειακών γεωργικών υπηρεσιών βάσει γενικών ή ειδικών εντολών του Υπουργείου Γεωργίας. Άρθρ.5.-Ο Σταθμός δύναται να δημοσιεύση τας εργασίας αυτού, εις βάρος του κονδυλίου δημοσιεύσεων του προϋπολογισμού ως και μελέτας ειδικάς επί του θέματος των γεωργικών μηχανών μετ’ έγκρισιν πάντως του Υπουργείου Γεωργίας. Άρθρ.6.-Ο Διευθυντής κατευθύνει πάσας τας εργασίας του Σταθμού, συντάσσει το ετήσιον πρόγραμμα εργασιών, επεξεργάζεται και θεωρεί τον προϋπολογισμόν, εντέλλεται τας δαπάνας και θεωρεί τα υποβαλλόμενα δικαιολογητικά ων υπεύθυνος δια την σκοπιμότητα των εντελλομένων δαπανών. Ο Υποδιευθυντής αναπληροί τον Διεθυντήν απόντα ή κωλυόμενον εν όλη αυτού τη δικαιοδοσία. Οι επιμεληταί εκτελούν πάσας τας ανατιθεμένας εις αυτούς εργασίας ή μελέτας παρά της Διευθύνσεως ενεργούντες τη εντολή ταύτης. Ο λογιστής συντάσσει τον προϋπολογισμόν εν συνεργασία μετά του Διευθυντού, παρακολουθεί υπευθύνως την εφαρμογήν τούτου, ενεργεί τας εντελλομένας πληρωμάς, συντάσσων τα δικαιολογητικά υπευθύνως δια την νομιμότητα τούτων. Οι τεχνίται εκτελούν τας εις αυτούς ανατεθειμένας εργασίας παρά της Διευθύνσεως και των επιμελητών ενεργούντων τη εντολή της Διευθύνσεως. Οι απεσπασμένοι παρά τω Σταθμώ προς μετεκπαίδευσιν γεωπόνοι απόφοιτοι Ανωτέρας Σχολής, έχουν τα καθήκοντα και τας υποχρεώσεις των Επιμελητών του Σταθμού. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 339 Υπηρεσία Μηχανικής Καλλιεργείας 16.Δ.δ.5 